**Ministru kabineta rīkojuma projekta “Par valstij dividendēs izmaksājamo sabiedrības ar ierobežotu atbildību “Latvijas standarts” peļņas daļu” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par valstij dividendēs izmaksājamo sabiedrības ar ierobežotu atbildību “Latvijas standarts” peļņas daļu” (turpmāk – Projekts) mērķis ir sabiedrības ar ierobežotu atbildību “Latvijas standarts” (turpmāk – kapitālsabiedrība) ikgadējās prognozējamās dividendēs izmaksājamās peļņas daļas novirzīšana kapitālsabiedrības vidēja termiņa darbības stratēģijā 2019.-2023.gadam plānotajām investīcijām. Projekts paredz atļaut kapitālsabiedrībai vidēja termiņa darbības stratēģijā 2019.-2023.gadam noteikt, ka kapitālsabiedrība nemaksā dividendes no prognozētās peļņas par 2019. - 2022. pārskata gadiem.  Projekts stājas spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Saskaņā ar Publiskas personas kapitāla daļu un kapitālsabiedrību pārvaldības likuma 28.panta pirmo daļu un Ministru kabineta 2015.gada 22.decembra noteikumu Nr.806 “Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” (turpmāk – Noteikumi Nr.806) 5.punktu, kas nosaka, ka Ministru kabinets pēc valsts kapitāla daļu turētāja pamatota priekšlikuma ar Ministru kabineta rīkojumu var atļaut noteikt kapitālsabiedrības stratēģijā atšķirīgu prognozējamo dividendēs izmaksājamo peļņas daļu (procentos no prognozētās tīrās peļņas), nekā tas norādīts Noteikumu Nr.806 3.punktā vai citos tiesību aktos. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kapitālsabiedrība ir 100% valsts kapitālsabiedrība, kas atbilstoši Standartizācijas likumam darbojas kā nacionālā standartizācijas institūcija, kas īsteno valsts politiku standartizācijas jomā, kā arī attīsta standartizācijas sistēmas darbību valstī kopējas kvalitātes infrastruktūras nodrošināšanai.  Saskaņā ar Noteikumu Nr.806 3.punktu minimālā prognozējamā peļņas daļa, kas izmaksājama dividendēs, ir 80 % no kapitālsabiedrības pārskata gada peļņas, ja atbilstoši šo noteikumu II nodaļai kapitālsabiedrības vidēja termiņa darbības stratēģijā (turpmāk - stratēģija) nav noteikts citādi. Vienlaikus saskaņā ar Noteikumu Nr.806 5. un 6.punktu Ministru kabinets pēc valsts kapitāla daļu turētāja pamatota priekšlikuma var atļaut noteikt kapitālsabiedrībai atšķirīgu prognozējamo dividendēs izmaksājamo peļņas daļu (procentos no prognozētās tīrās peļņas).  Saskaņā ar Ministru kabineta 2018.gada 31.oktobra rīkojumu Nr.558 “Par sabiedrības ar ierobežotu atbildību “Latvijas standarts” vispārējo stratēģisko mērķi” ir noteikts kapitālsabiedrības vispārējais stratēģiskais mērķis – nodrošināt sabiedrībai pieejamus un uzticamus standartizācijas pakalpojumus, organizējot Latvijas nacionālo standartu izstrādi un Eiropas un starptautisko standartu adaptāciju atbilstoši starptautiskajiem standartizācijas principiem, novēršot tirgus nepilnību un sekmējot Latvijas uzņēmumu produktivitāti, konkurētspēju, eksportspēju un iekļaušanos globālajās vērtību ķēdēs.  Ievērojot kapitālsabiedrības noteikto vispārējo stratēģisko mērķi, kapitālsabiedrība ir izstrādājusi vidēja termiņa darbības stratēģiju “Sabiedrības ar ierobežotu atbildību “Latvijas standarts” vidēja termiņa darbības stratēģija 2019.-2023.gadam” (turpmāk – Stratēģija), kurā sagatavots kapitālsabiedrības sekmīgai darbībai nepieciešamais investīciju plāns turpmākajiem gadiem, lai nodrošinātu Stratēģijā ietverto nefinanšu mērķu sasniegšanu un kapitālsabiedrības ilgtermiņa attīstību.  Atbilstoši Standartizācijas likuma 17.panta pirmai daļai 2014.gadā sadarbībā ar Ekonomikas ministriju tika veiktas investīcijas un izveidota kapitālsabiedrības - Nacionālās standartizācijas institūcijas „Latvijas standarts” informācijas sistēma. Lai kapitālsabiedrība varētu turpināt sekmīgi nodrošināt uzdotās valsts pārvaldes funkcijas reglamentētajā jomā, kā arī sekmēt ieguldīto investīciju atdeves saglabāšanos, ir nepieciešams nodrošināt ne tikai nacionālās standartizācijas institūcijas informācijas sistēmas patstāvīgu funkcionēšanu un sadarbībspēju ar Eiropas standartizācijas organizāciju informācijas sistēmām, bet arī nepieciešams nodrošināt turpmāku attīstību integrējot sistēmu ar mūsdienu informācijas komunikāciju tehnoloģiju risinājumiem, kā arī nodrošinot atbilstošu darbinieku kvalifikāciju un piemērotu darba vidi.  Kapitālsabiedrības 2019.-202**2**.pārskata gados plānoto peļņu paredzēts novirzīt kapitālsabiedrības vidējā termiņa darbības stratēģijas prioritātēm:  1) standartu pieejamības un tulkošanas procesa uzlabošana:   * 2020.gads – Tildes neiron mašīntulkošanas (NMT) risinājuma pielāgošana jomām (Euro 2420,00); * 2020.gads – NMT risinājuma integrācija LVS tīmekļa vietnē (Euro 21681,52).   2) darbinieku un nozaru ekspertu darba vides uzlabošana:   * 2020.gads – Darbinieku un ekspertu kvalifikācijas celšana tulkošanas risinājumu izmantošanā (Euro 1500,00); * 2020.gads – Datoru un programmatūras iegāde Terminoloģijas speciālistam un Standartizācijas tehnisko komiteju koordinatoram (Euro 2481,00 ); * 2021.gads – Datora un programmatūras iegāde Standartizācijas tehnisko komiteju koordinatoram (Euro 2000,00); * 2022.gads – Datora un programmatūras iegāde Standartizācijas tehnisko komiteju koordinatoram (Euro 2000,00); * 2023.gads – Datora un programmatūras iegāde Standartizācijas tehnisko komiteju koordinatoram (Euro 2000,00).   Kapitālsabiedrības plānotā peļņa 2019.-2022.pārskata periodam pa gadiem, EUR:   |  |  |  |  | | --- | --- | --- | --- | | **2019** | **2020** | **2021** | **2022** | | 28 093 | 2 000 | 2 000 | 2 000 |   Kapitālsabiedrība darbojas kā nacionālā standartizācijas institūcija, kas īsteno valsts politiku standartizācijas jomā, kā arī attīsta standartizācijas sistēmas darbību valstī kopējās kvalitātes infrastruktūras nodrošināšanai. Kapitālsabiedrība atbilstoši Standartizācijas likumam realizē noteiktās funkcijās un nekonkurē ar privāto sektoru, bet palīdz tam realizēt normatīvi tehniskās vajadzības nacionālajā, Eiropas un starptautiskajā līmenī. Kapitālsabiedrības darbība nav vērsta uz peļņas gūšanu, līdz ar to, kapitālsabiedrības peļņas neizmaksāšana dividendēs un tās reinvestēšana nav kvalificējama kā komercdarbības atbalsts.  Lai kapitālsabiedrība spētu īstenot Stratēģijā noteiktos mērķus, ir nepieciešams veikt regulārus ieguldījumus tās infrastruktūras attīstībā un darbinieku darba vides uzlabošanā, līdz ar to Ekonomikas ministrija ierosina Ministru kabinetam pieņemt lēmumu, ar kuru atļaut kapitālsabiedrības Stratēģijā noteikt, ka kapitālsabiedrība nemaksā dividendes no prognozētās peļņas par 2019. - 2022. pārskata gadu. |
| 3. | Projekta izstrādē iesaistītās institūcijas | Ekonomikas ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību tautsaimniecības attīstību un administratīvo slogu** |
| Projekts šo jomu neskar |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | **2020** | | Turpmākie trīs gadi (*euro*) | | | | |
| **2021** | | **2022** | | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 198 388 262 | -22 475 | 55 961 650 | -1600 | 57 080 146 | -1600 | -1600 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 198 388 262 | -22 475 | 55 961 650 | -1600 | 57 080 146 | -1600 | -1600 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 198 388 262 | -22 475 | 55 961 650 | -1600 | 57 080 146 | -1600 | -1600 |
| 3.1. valsts pamatbudžets | 198 388 262 | -22 475 | 55 961 650 | -1600 | 57 080 146 | -1600 | -1600 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav attiecināms | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav | | | | | | |
| 8. Cita informācija | Nav | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija,  kapitālsabiedrība |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav attiecināms |
| 3. | Cita informācija | Nav |

**Ekonomikas ministrs R. Nemiro**

**Valsts sekretārs Ē. Eglītis**

Freibergs N., 67013286

Normunds.Freibergs@em.gov.lv